als_Latn dik_Latn sag_Latn
“Presidenti të zgjidhet nga populli” (Burimi: Shekulli: www.shekulli.com.al)
“Presidenti të zgjidhet nga populli”
Ish-Presidenti Topi beson se Kreu i Shtetit duhet zgjedhur nga populli, por duhet të vazhdojë të qëndrojë në krye të Këshillit të Lartë të Drejtësisë. Në një intervistë për televizionin “A1Report”, Bamir Topi u shpreh se propozimi i Ministrisë së Drejtësisë për heqjen e Presidentit nga KLD-ja është një lëvizje e gabuar.
“Presidenti i Shqipërisë duhet të jetë i zgjedhur drejtpërdrejt nga populli. Përplasjet e presidentit me mazhorancën kanë qenë gjithmonë. Janë interesa jo në mënyrën e sjelljes, në mënyrë formale, janë interesa të zotërimit të pushteteve. Në rast se ne themi që presidenti duhet të zgjidhet nga Populli, ku më shumë se në atë pozicion, në krye të Këshillit të Lartë të Drejtësisë duhet të projektohet pushteti që i është deleguar presidentit nga populli. Po për çfarë ka nevojë populli?! Ka nevojë për drejtësi! Kështu që unë mendoj se do ishte një gabim fatal”, -shprehet Topi.
Ish-Kreu i Shtetit theksoi rëndësinë e konsultimit me të gjitha palët dhe përfshirjen e ish-Presidentëve në këtë reformë. “Janë katër ish-president gjallë, absolutisht nuk më vjen mirë që janë përjashtuar nga ky proces kaq i rëndësishëm, të gjithë ish-presidentët. Askush nuk i thërret për të marrë vendime. Pra duket sikur është zotërimi i pushtetit të çastit”, u shpreh Topi.
Sipas kreut të Frymës së Re Demokratike, nuk ka reformë në drejtësi nëse Kodi Zgjedhor nuk bëhet pjesë e ndryshimeve. “Në rast se kemi një Kod Zgjedhor ku shprehet vullneti i popullit për të quar njerëzit e duhur në parlament dhe nuk i defermohet vota rrugës, atëherë ne do kemi garanci që në parlament do jenë njerëzit e duhur që do arrijnë të bëjnë reformën e duhur për drejtësinë”, u shprehai.
Topi bëri edhe një koment për opozitën: “Në rast se opozita qanë pushtetin që sapo e la, është mjerimi i opozitës. Është shumë kollaj të dalësh çdo ditë në televizor dhe të dalësh në Facebook të japësh pozicione, por nuk është kjo opozita institucionale dhe kjo është një opozitë e cila nuk di se ku të shkojë”, tha Topi.
18.02.2015
Burimi: Shekulli
als_Latn als_Latn als_Latn als_Latn als_Latn als_Latn als_Latn unk als_Latn